L'article 32.1 de la Llei 22/2002, de 12 de juliol, de confraries de pescadors, determina que correspon al conseller o la consellera d'Agricultura, Ramaderia, Pesca i Alimentació la convocatòria del procés electoral per a la provisió dels càrrecs dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors per mitjà d'una ordre que ha de fixar el calendari de les eleccions.
El Decret 115/2015, de 22 de juny, de canvi de denominació d'un departament i de modificació del Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, denomina el departament competent en matèria de pesca el Departament d'Agricultura, Ramaderia, Pesca i Alimentació.
La Llei 22/2002 està desenvolupada pel que fa a la regulació del procés electoral pel Decret 96/2012, de 4 de setembre, sobre el procediment electoral de les confraries de pescadors i de les seves federacions.
L'article 20 de la Llei 22/2002, de 12 de juliol, de confraries de pescadors disposa que, en cas de dimissió de tots els membres dels òrgans de govern, el Departament d'Agricultura, Ramaderia i Pesca ha de designar una comissió gestora i convocar eleccions parcials, llevat que les ordinàries s'hagin de celebrar en un termini inferior a un any.
Els Estatuts de la Confraria de pescadors de Cambrils estableixen en el seu article 22 que la totalitat dels càrrecs representatius a la confraria es proveiran en virtut d'eleccions, mitjançant sufragi universal, lliure, igual, directe i secret.
El mes de març de 2013 la Confraria de Pescadors de Cambrils va comunicar a la Direcció General de Pesca i Afers Marítims la dimissió del patró major i de tots els membres de la junta general, i va sol·licitar la creació d'una comissió gestora, que va ser nomenada per part del director general de Pesca i Afers Marítims en data 21 de març de 2013.
En data 21 de gener de 2015 el president de la comissió gestora va comunicar la dimissió de dos dels seus membres.
Per tal de no perllongar aquesta situació de provisionalitat, i atès que les properes eleccions ordinàries a confraries de pescadors no han de tenir lloc fins a finals de l'any vinent, resulta necessari convocar les eleccions a la Confraria de Pescadors de Cambrils per a designar la totalitat dels membres dels seus òrgans de govern.
En conseqüència, fent ús de les atribucions que m'han estat conferides, i d'acord amb el que estableix l'article 32 de la Llei 22/2002, de 12 de juliol, de confraries de pescadors,
Convocar eleccions parcials per a la provisió dels càrrecs als òrgans de govern de la Confraria de Pescadors de Cambrils.
2.1.El procés electoral es regeix per la Llei 22/2002, de 12 de juliol, de confraries de pescadors; pel Decret 96/2012, de 4 de setembre, que desplega la Llei 22/2002, de 12 de juliol, de confraries de pescadors, en matèria de procediment electoral; per aquesta Ordre, pels estatuts de la Confraria de Pescadors de Cambrils i supletòriament per la Llei orgànica 5/1985, de 19 de juny, sobre règim electoral general.
El procés electoral començarà el dia 15 de setembre de 2015 i s'ha de dur a terme d'acord amb el calendari que s'estableix a l'annex d'aquesta Ordre.
3.1 El nombre de càrrecs a elegir en aquest procés electoral és la totalitat dels òrgans de govern de la Confraria de Pescadors de Cambrils d'acord amb els seus estatuts, és a dir, la junta general, el capítol i el patró o la patrona major.
3.2 La finalització del mandat dels càrrecs elegits en aquest procés electoral coincidirà amb la finalització del mandat dels càrrecs elegits d'acord amb l'Ordre AAM/259/2012, de 10 de setembre, per la qual es convoquen eleccions per a la provisió dels càrrecs als òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors.
La Junta Electoral, amb la composició i funcions previstes a l'article 36 de la Llei 22/2002, de 12 de juliol, de confraries de pescadors, i els articles 6.2 i 7 del Decret 96/2012, de 4 de setembre, sobre el procediment electoral de les confraries de pescadors i de les seves federacions, té la seu a la Direcció General de Pesca i Afers Marítims del Departament d'Agricultura, Ramaderia, Pesca i Alimentació.
El comitè electoral i la mesa electoral, amb seu a la Confraria de Pescadors de Cambrils, tindran la composició i les funcions previstes, respectivament, als articles 6.3 i 6.5, i 8 i 9 del Decret 96/2012, de 4 de setembre.
La comissió gestora pot determinar en el seu organigrama que el comitè electoral exerceixi les funcions de mesa electoral.
Primera.- Si el dia de la votació cau en dissabte i és festiu, la votació es passarà al divendres anterior o al dilluns posterior.
En aquest cas, el comitè electoral ho ha de comunicar a la junta electoral.
Segona.- Les resolucions del comitè electoral i de la junta electoral s'han de notificar el mateix dia que es dicten.
Tercera.- La comissió gestora de la Confraria de Pescadors de Cambrils seguirà en les seves funcions fins que els òrgans de govern de la confraria prenguin possessió dels seus càrrecs.
Aquesta ordre entrarà en vigor el mateix dia de la seva publicació al Diari Oficial de la Generalitat de Catalunya.
Barcelona, 9 de setembre de 2015
Calendari per a les eleccions a la Confraria de Pescadors de Cambrils
Elecció dels membres de la Junta General de la Confraria de Pescadors de Cambrils
La comissió gestora comunica a la Direcció General de Pesca i Afers Marítims els membres del comitè electoral i el Pla electoral que ha de contenir l'organigrama.
Darrer dia per a la constitució de la Junta Electoral i del comitè electoral.
La comissió gestora tramet el cens electoral provisional a la Junta Electoral.
El mateix dia el comitè electoral tramet el cens provisional per a la seva exposició pública en la Confraria de Pescadors de Cambrils, als serveis territorials i centrals del Departament d'Agricultura, Ramaderia, Pesca i Alimentació, i a la Junta Electoral.
Exposició pública del cens provisional al taulell d'anuncis de la Confraria de pescadors de Cambrils i als taulells d'anuncis del serveis territorials i dels serveis centrals del Departament d'Agricultura, Ramaderia, Pesca i Alimentació.
Darrer dia per presentar reclamacions al cens electoral provisional davant el comitè electoral.
Darrer dia per resoldre les reclamacions al cens electoral provisional per part del comitè electoral.
Darrer dia per interposar recurs davant la Junta Electoral contra la resolució del comitè electoral.
Darrer dia perquè la Junta Electoral resolgui el recurs.
Dia d'exposició pública del cens electoral definitiu al taulell d'anuncis de la Confraria de Pescadors de Cambrils i als taulells d'anuncis del serveis territorials i dels serveis centrals del Departament d'Agricultura, Ramaderia, Pesca i Alimentació.
Darrer dia per presentar candidatures, que hauran de ser individuals, davant el comitè electoral.
En el cas que preveu l'article 16.2 del Decret 96/21012, de 4 de setembre, sobre procediment electoral de les confraries de pescadors i de les seves federacions, és a dir, quan el nombre de candidats no superi el de vocals elegibles, no es duran a terme les votacions i són proclamats membres electes al segon dia de la proclamació de candidats definitius.
Dia en què el comitè electoral fa la proclamació provisional de candidats al tauler d'anuncis de la Confraria de Pescadors de Cambrils.
Darrer dia per presentar reclamacions davant el Comitè Electoral.
Darrer dia per resoldre les reclamacions pel Comitè Electoral.
Darrer dia per interposar recurs davant de la Junta Electoral.
Darrer dia per resoldre el recurs per la Junta Electoral.
En el cas que no s'interposin recursos, proclamació definitiva de candidats.
Dia de proclamació definitiva de persones candidates, si s'ha presentat recurs.
Constitució de la mesa electoral.
El mateix dia, una hora després de la seva constitució, votació a la mesa electoral, amb seu a la confraria de pescadors, i escrutini per la mesa electoral, finalitzat el qual l'acta d'escrutini amb l'acta de constitució de la mesa electoral es trameten al comitè electoral per al recompte definitiu dels vots i la proclamació provisional de persones electes, amb lliurament de les actes d'escrutini i proclamació a la Junta Electoral.
Aquest mateix dia es produeix la constitució provisional de la junta general.
Darrer dia per presentar reclamacions contra la constitució provisional de la junta general davant el comitè electoral.
Darrer dia per resoldre les reclamacions contra la constitució provisional de la junta general per part del Comitè electoral.
Si no hi ha hagut reclamacions, constitució definitiva de la junta general, amb pressa de possessió dels seus membres.
Darrer dia per presentar recurs contra la constitució provisional de la junta general davant la Junta Electoral.
Darrer dia per resoldre el recurs contra la constitució provisional de la junta general la Junta Electoral.
En el cas que no s'interposin recursos, constitució definitiva de la junta general, amb pressa de possessió dels seus membres.
Si s'han presentat recursos, constitució definitiva de la junta general, amb pressa de possessió dels seus membres.
Eleccions dels membres del capítol i de la presidència de la Confraria de pescadors de Cambrils
Es constitueix definitivament la junta general de la confraria, que ha d'escollir el patró o patrona major i els membres del capítol.
Elecció del patró o patrona major i els membres del capítol de la confraria.
El mateix dia, constitució provisional del capítol.
Darrer dia per presentar reclamació davant del comitè electoral.
Darrer dia per resoldre la reclamació per part del comitè electoral.
Si no s'ha presentat reclamació, proclamació definitiva del patró o patrona major i constitució definitiva del capítol de la confraria, amb les respectives preses de possessió.
Darrer dia per interposar recurs davant la Junta Electoral.
Darrer dia per resoldre el recurs per part de la Junta Electoral.
En el cas que no s'interposin recursos, proclamació definitiva del patró o de la patrona major i constitució definitiva del capítol de la confraria, amb les respectives preses de possessió.
Si s'ha presentat recurs, proclamació definitiva del patró o patrona major i constitució definitiva del capítol de la confraria, amb les respectives preses de possessió.